Souphanouvong
Hi Prinsipe Souphanouvong (puyde liwat iglatinisar nga Suphanuwong, Lao: ສຸພານຸວົງ Hulyo 13, 1909 - Enero 9, 1995) upod han iya katunga-nga-bugto nga hi Prinsipe Souvanna Phouma ngan Prinsipe Boun Oum han Champassack, usa han mga "Tulo nga Prinsipe" nga nagrepresenta han komunista, neutralista, ngan royalista nga mga faction ha Laos. Hi Prinsipe Souphanouvong, presidente han Laos tikang 1975 tubtob 1986.
Hi Souphanouvong natawo ha Luang Prabang, Laos, komo anak ni Tiao Maha Ouparath Boun Khong ngan Mom Kham Ouane. Hiya an usa han mga anak nga lalake ni Prinsipe Bounkhong, an kataposan nga bise-hadi han Luang Prabang. Diri sugad han iya mga katunga-nga-bugto nga hira Souvanna Phouma ngan Phetsarath, nga an mga nanay mga royal hin dugo, natawo hi Souphanouvong hin commoner nga nanay.
Nag-iskwela hiya ha Fransya ngan Vietnam, ngan nakombinse hiya ni Ho Chi Minh ngan binmulig han kagiusan nga komunista ha Indochina. Han Agosto 1950, nag-konvenir hi Souphanouvong han syahan nga kongreso han Lao Freedom Front (Neo Lao Issara) — nga kilalado nga Pathet Lao – nga nagsilbe nga paagi para han komunista nga pag-ayat han Franses nga pagdumara. Hiya an mangulo han Neo Lao Issara (tikang han 1956, Neo Lao Hak Xat) ngan Pag-resistir nga Kagamhanan.
Gintagaan hiya han agnay nga "An Pula nga Prinsipe," ngan hiya an naging pamuno ha titulo han Partido Rebolusyonaryo han Katawhan han Lao (Lao People's Revolutionary Party) ngan dida han pag-abot han mga komunista ha poder ha Laos, hi Souphanouvong an nagin syahan nga Mangulo han Republika Demokratika han Katawhan nga Lao (ngan Mangulo han Labaw nga Katitirok han Katawhan), usá nga posisyon nga iya ginkaptan tubtub han 1991.[1] Katapos han 1986, hi Phoumi Vongvichit nagbuhat ha iya puwesto nga mangulo nga acting, bisan pa man hi Souphanouvong an nagpabilin ha opisyal nga mangulo. Sinmunod hi Kaysone Phomvihane ha iya nga mangulo han 1991.
Han 1991, nahimo hiya nga Paragsagdon han Namumutnga nga Komite han Partido. Namatay hi Souphanouvong han 9 Enero 1995 ha edad nga 86.[2]
Iginsiring daw nga hiya an gimakariti han mga anak nga lalaki ni Bounkhong, nagin ligero ha walo nga yinaknan, upod an Griyego ngan Linatin. Nagtrabaho anay hiya ha mga puerto han Le Havre ugsa mag-iskwela ngan magporsegir hin degree ha inhinyeriya tikang han École Nationale des Ponts et Chaussées.
Mga kasarigan[igliwat | Igliwat an wikitext]
- ↑ Souphanouvong, Prince. The Columbia Encyclopedia, 6th ed.. Columbia University Press
- ↑ Souphanouvong, "red prince'' of Laos, dies aged 86. Hartford-hwp.com (1995-01-12). Ginkuhà han 2013-11-17.
hat_Latn war_Latn war_Latn war_Latn war_Latn war_Latn war_Latn war_Latn zho_Hans eng_Latn